— Мы 27-ы раз арганізоўваем акцыю “Нашы сэрцы — дзецям”, — расказала старшыня Мінскага абласнога аддзялення Беларускага дзіцячага фонду Галіна Генадзьеўна Пранько. — Заўсёды стараемся падтрымаць малых, якія аказаліся ў бальніцы, стварыць для іх навагоднюю атмасферу, таму прыязджаем з Дзедам Марозам, Снягуркай і казачнымі персанажамі. Сёлета ў дзень адкрыцця акцыі артысты працавалі адразу на дзвюх пляцоўках, таму мы запрасілі на свята дзве пары Дзядоў Марозаў і Снягурак. А працягнецца наша акцыя да 12 студзеня ва ўсіх раёнах вобласці, актывісты фонду наведаюць малых у бальніцах, дзіцячых дамах сямейнага тыпу. 27 снежня 30 выхаванцаў такіх дамоў мы запрасілі на навагодні паказ у Рэспубліканскі палац культуры прафсаюзаў.